b'\n_START_ARTICLE_\nAsti (pokrajina)\n_START_SECTION_\nZgodovinske zanimivosti\n_START_PARAGRAPH_\nPokrajina se nahaja v krajih, ki so jih morali prepotovati Genove\xc5\xa1ki trgovci, ki so hodili na sever po opravkih, zato se je tod razvilo ban\xc4\x8dni\xc5\xa1tvo \xc5\xbee v enajstem stoletju. Leta 1141 je mesto Asti prejelo cesarjevo dovoljenje, da kuje lasten denar, kar je kmalu privedlo do posojilnic: bankirji so posojali denar proti zastavi imetja. Da bi se izognili obto\xc5\xbebe oderu\xc5\xa1tva, so za\xc5\xa1\xc4\x8ditili svoje delovanje s privilegijem, ki jim ga je podelil leta 1225 Ludvik VIII. Francoski. Ker so bili prebivalci dana\xc5\xa1nje pokrajine Asti po vsej Evropi znani kot Lombardi, se posojilo proti zastavi imetja (danes v glavnem vrednostnih papirjev) \xc5\xa1e vedno imenuje lombardni kredit.'